钦定古今图书集成/明伦汇编/官常典/第771卷 > 册府元龟 > 《修武备》
## 钦定古今图书集成/明伦汇编/官常典/第771卷 > 册府元龟 > 《修武备》

“夫备豫不虞古之善教思艰图易政之善经”乃有居
牧伯之重总连城之寄属寇攘之连结或羌戎之密
迩以至俯逼强敌旁接叛垒而能发先见之虑设未
然之防厚囷仓之蓄增池隍之固简稽军实申明师
律训练讲阅之必至斥堠烽燧之必严峻诛赏之令
治战守之具触类而长大为之防用能应变无穷遇
战必克，叶《干城》之咏，得庇民之术者焉。古所谓“物不
素具，则不可以应卒。”诚哉是言矣。